It-Tlieta, raġel ta' 31 sena akkużat li kiser il-curfew li kellu b'ordni mill-Qorti u li pprova jaħrab mill-pulizija, qal li dan kollu ġara minħabba l-kelb tiegħu. L-inċident seħħ f'Ħaż-Żabbar fis-sigħat bikrin tat-Tnejn filgħodu, hekk kif uffiċjali tal-pulizija avviċinawh b'mandat għax ma deherx għal seduta fil-Qorti. Sean Grech, residenti Borma allegatament ma kienx deher quddiem il-Qorti dwar proċeduri seprati. Meta l-pulizija avviċinaw lil Grech, hu telaq jiġri, bil-pulizija jiġru warajh, hekk kif fil-Qorti nstema li wieħed mill-pulizija baqa' dieħel fi scaffolding u weġġa rasu. Grech qal li kien qed jiġri wara l-kelb tiegħu li kien ħarablu x'ħin avviċinawh il-pulizija. Il-pulizija qalu fil-Qorti li dak kollu li ġara ġie rrikordjat kollu b'body cam u hekk kif il-Maġistrat Monica Vella rat il-filmat fl-awla, qalet li l-akkużat jidher qed jaħrab jiġri u l-pulizija kellhom isegwuh biex jarrestawh. B'hekk il-Maġistrat ikkonkludiet li l-arrest tiegħu kien wieħed validu. Grech ġie akkużat li kkaġuna ġrieħi gravi lill-kuntistabbli li ġera warajh, li m'obdiex l-ordnijiet tal-pulizija, li ħalla l-kelba tiġri fit-triq mingħajr ċinga, li kiser il-kundizzjonijiet ta' ħelsien mill-arrest ta' sentenza oħra u li sar riċediv. Huwa wieġeb mhux ħati tal-akkużi. Il-Qorti tatu l-ħelsien mill-arrest b'garanzija personali ta' €3,000 u ordnatlu fost oħrajn li ma joħroġx mid-dar bejn id-9pm u s-6am. Il-Qorti ħarġet ukoll ordni ta' protezzjoni favur il-pulizija. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_619de483c1c8e_rand.td-a-rec-img{text-align:left}.td_uid_3_619de483c1c8e_rand.td-a-rec-img img{margin:0 auto 0 0}